Държавен вестник, бр. 85, 2010 г., стр. 15

БРОЙ  85	
Д Ъ Р Ж А В Е Н  В Е С Т Н И К 	
СТР.  15  
като се съобразяват със законодателството 
на договарящата страна, на чиято територия 
е изграден центърът.
Член 10
(1) Работното време на центъра се определя 
от Съвместната комисия по чл. 15 от това 
споразумение.
(2) Договарящата страна, на чиято терито­
рия се намира центърът, предприема всички 
необходими организационни мерки за сигур­
ността на центъра. 
Член 11
(1) Всяка от договарящите страни осигу­
рява необходимото телекомуникационно и 
друго техническо оборудване (телефони, факс 
машини, компютри и други) за нуждите на 
своите служители. 
(2) Обзавеждането на помещенията на 
центъра с необходимото офис оборудване се 
осигурява от договарящата страна – домакин.
(3) Разходите по използването на центъра 
се поемат поравно от Договарящите страни. 
Всяка договаряща страна поема за своя сметка 
разходите за собствения персонал и материали.
Раздел IV
Статут на служителите
Член 12
(1) Служителите, назначени да работят в 
центъра, носят униформено облекло и отличи­
телни знаци на своята служба. Служителите 
са длъжни да носят нагръден знак с имената 
им, удостоверяващ принадлежността им към 
центъра, изписани на официалните езици на 
двете държави – български език съгласно 
Конституцията на Република България и 
македонски език съгласно Конституцията на 
Република Македония. 
(2) Служителите от Република Македония, 
назначени да работят в центъра, имат право да 
носят оръжие за самоотбрана в центъра при 
изпълнение на служебните си задължения в 
съответствие с българското законодателство.
(3) Служителите на центъра носят отго­
ворност за причинените от тях вреди в съот­
ветствие с националното законодателство на 
тяхната държава.
(4) Всяка от договарящите страни упражня­
ва административни и дисциплинарни право­
мощия само върху собствените си служители, 
осъществяващи дейност в центъра.
(5) Органите на договарящата страна – до­
макин, осигуряват на служителите на другата 
договаряща страна, назначени в центъра, съща­
та защита и съдействие както за собствените 
служители. Наказателноправните разпоредби 
на договарящата страна – домакин, за защита 
на държавни служители и служебните дейст­
вия се прилагат и по отношение на престъпни 
действия, извършени срещу служители на 
другата договаряща страна при или по повод 
изпълнение на служебните им задължения.
(6) Договарящите страни си предоставят 
списък с имената на служителите, назначени 
в центъра. Всяка промяна в този списък се 
съобщава своевременно на другата догова­
ряща страна.
Раздел V
Защита на личните данни
Член 13
Взаимното предоставяне на лични данни 
между компетентните органи на договарящите 
страни се извършва при спазване на наци­
оналното законодателство, определените от 
изпращащия орган условия и следните прин­
ципи, които намират приложение както при 
автоматизирана, така и при неавтоматизирана 
обработка на данни:
1. Предоставените данни не се използват 
без одобрение на изпращащия орган за други 
цели освен за целите, за които са предоставени.
2. Предоставените данни се унищожават, 
респективно коригират, когато:
а) се установи неверността на данните, или
б) изпращащият компетентен орган уведо­
ми, че данните са събрани или предоставени 
в противоречие на закона, или
в) данните не са необходими повече за 
изпълнение на задачата, за която са били 
предоставени, освен ако е налице изрично 
разрешение предоставените данни да се из­
ползват и за други цели.
3. По молба на изпращащия компетентен 
орган компетентният орган на договарящата 
страна, който е получил данните, предоставя 
информация за тяхното използване.
4. Компетентният орган, който предоставя 
данните, гарантира верността, необходимостта 
и актуалността на изпратените данни. Ако 
се окаже, че са предоставени неверни или 
неточни данни или данни, които не е тряб­
вало да бъдат предоставяни, или правомерно 
предоставени данни трябва да се унищожат на 
по-късен етап, съгласно законите на държа­
вата на изпращащия или получаващия орган 
органът, който ги получава или изпраща, бива 
незабавно информиран, за да унищожи или 
нанесе от своя страна съответните корекции 
съгласно т. 2 от този член.
5. Компетентният орган, който получава 
данните, е длъжен ефикасно да защити по­
лучените данни от нерегламентиран достъп, 
промени или разпространение. Договарящите 
страни осигуряват необходимите технически 
и организационни мерки за защита на обме­
няните данни от случайна загуба, случайно 
или неправомерно унищожаване, непозволен 
достъп, изменение, разпространение, унищо­
жаване или заличаване.
6. В случай на нерегламентиран достъп 
или разпространение на предоставените данни 
компетентният орган на получаващата дого­
варяща страна уведомява незабавно органа, 
предоставил данните, за обстоятелствата, при